b'\n_START_ARTICLE_\nCerkev sv. Andreja, Hrastov Dol\n_START_SECTION_\nOpis\n_START_PARAGRAPH_\nCerkev. Sv. Andreja v Hrastovem Dolu le\xc5\xbei na sredini vasi ob va\xc5\xa1ki mlaki. Sam Hrastov dol se prvi\xc4\x8d omenja tako kot Dob pri \xc5\xa0entvidu leta 1145 kot ena izmed sti\xc5\xa1kih posesti. Ustno izro\xc4\x8dilo pripoveduje, da so cerkev postavili lovci, ki so imeli ob mlaki lovsko ko\xc4\x8do. Sicer pa se cerkev prvi\xc4\x8d omenja leta 1643, vendar je verjetno starej\xc5\xa1a, kar se lahko sklepa na podlagi kipa sv. Andreja, ki je iz prve polovice 15. stoletja. Sedanja podoba je nastala \xc5\xa1e pred koncem 17. stoletja. Kakovostne izdelave sta pozla\xc4\x8dena stranska oltarja iz druge polovice 17. stoletja.'